મુંબઈ એટેક અને મીડિયાનો આંતક, બંને સેન્શેનલ જરુર હતાં પણ હુમલો બાહ્ય પરિબળો દ્વારા થયેલો જ્યારે મીડિયા તો આપણું પોતાનું.. તમે કહેશો કે મીડિયાએ કયાં કોઈ નિર્દોષ વ્યકિત પર ગોળીઓ ચલાવી છે. વેલ, આખ્ખી મુંબઈની મનોદશા હતપ્રભ કરી નાખી અને સાઈકોલોજિસ્ટસને મહિનાઓનો ધંધો અપાવી દીધો. તમે કહેશો કે, લોકોને જાણ પણ નહિં કરવાની કે શહેરમાં આવું કંઈક બન્યૂ છે ? જરૂર કરવાની એ જ મીડિયાનું કામ છે.. પણ એની રીતભાત હોય.. શું પીરસવું, કેવી રીતે પીરસવું વગેરે.. ૯/૧૧ વખતે એક પણ ચેનલે લોહી ન્હોતુ બતાવ્યુ. જો એ હકીકત સાવ સત્ય ના હોય તો પણ એ લોકોએ અરેરાટી તો નહીં જ ફેલાવી હોય. છાશવારે સરકારી સંદેશા પ્રસારિત થયા હતાં અને લોકોને મર્ગદર્શન પુરુ પડાતું હતું. અને કયાં આપણી આ કકળાટ ચેનલો ? મુંબઈકાંડ વખતે પણ અમેરિકન મીડિયા થેન્કસગીવીંગની રજાઓ હોય એક-બે દિવસ આ જ સમાચારોનો મારો રહ્યો (કારણ કે એ લંડનથી રિલે થતા હોય, લોકલ સ્ટાફને રજાનો મહત્તમ લાભ મળે.) પણ કયાંય લોહિનો ડાઘ જોવા ના મળ્યો. આનુ નામ તે શિસ્ત.